Bema ke Robinson ravesik (suterot)
Bema ke Robinson ravesik tir stuvaf is gaas berpot ke Jules Verne sanegayan bak 1882, tis tana karba ke Yona zultafa koyara nevatum.

Vildeks 
Godfrey tir 22-dafe yikye blise dene ziavikye, i dene kulafe William Kolderup J-ye. Abdi kurera va jotafa is listafa Phina, moe bira toldon djugakoyar. Ziavik kserason stakser enide in va Newzelanda worar, kan Dream tota dirgana gan Turcotte redakik, do T- Artelett stuteraf tavesik. Goxe tota abdue ewala drumon flaydur. Moe bata ewala Godfrey di gruraremblir ise va blira di grustar ise va govitik di liker. Do T- Artelett tis antaf ar laptesik va bopelara, miltan argaweyes gu bema ke blira zo ralentar ise va voda ke sugara is wavdaf lag urlicketes va wontuca is takreluca di kosmar.

Yunkexa 
Konaka yunkexa va berpot, koe piskura ke 1882

Dere rupel 
 Jules Verne' : Francavaf suterotik ( 1828-1882 )
 (fr) Bema ke Robinson ravesik, dene Wikisource''

Vuestexa 

Bema ke Robinson ravesik
Bema ke Robinson ravesik
Bema ke Robinson ravesik
Bema ke Robinson ravesik
Bema ke Robinson ravesik